
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 153 
                                                                din 29 iulie 2021
privind încetarea unui contract de închiriere

Consiliul Local al Municipiului Sighişoara, întrunit în ședință ordinară,

                 
Luând act de proiectul de hotărâre, înregistrat cu nr. 18.814/06.07.2021 şi la Consiliul Local Sighișoara cu nr. 20.484/20.07.2021, de referatul de aprobare, înregistrat cu nr. 18.817/06.07.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighişoara cu nr. 15.587/02.06.2021, formulată de domnul Blaga Florian - Zosim, în calitate de fiu al defuncților Blaga Florian și Blaga Floarea, cu referire la încetarea contractului de închiriere nr. 92/2008, astfel cum a fost modificat și completat prin actele adiționale nr. 1/2012 și nr. 2/2017, încheiat între Municipiul Sighișoara și Blaga Florian, având ca obiect terenul arabil în suprafață de 78 mp., situat în sat Hetiur, limitrof proprietății de la numărul administrativ 345, motivat de faptul că dânsul nu poate folosi acest teren, iar titularul contractului de închiriere a decedat;

Având  în vedere că, în urma verificărilor efectuate în teren la data de 29.06.2021, s-a constatat faptul că, terenul situat în sat Hetiur, limitrof proprietății de la numărul administrativ 345, ce face obiectul contractului de închiriere nr. 92/2008, astfel cum a fost modificat și completat prin actele adiționale nr. 1/2012 și nr. 2/2017, nu mai este utilizat potrivit scopului și destinației pentru care a fost închiriat, dar este întreținut și nedelimitat de către noii proprietari ai imobilului de natură teren și construcție, situat în sat Hetiur, nr. 345;

Având în vedere procesul - verbal de predare - primire al terenului antemenționat, încheiat între domnul Blaga Florian - Zosim și Municipiul Sighișoara;

Având în vedere clauzele din contractul de închiriere nr. 92/2008, astfel cum a fost modificat și completat prin actele adiționale nr. 1/2012 și nr. 2/2017;

Având în vedere prevederile art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 18.815/06.07.2021, prin care se propune încetarea contractului de închiriere mai sus menţionat;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „a”, alin. (14), art. 139 alin. (1), alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. Se aprobă încetarea contractului de închiriere nr. 92/2008, astfel cum a fost modificat și completat prin actele adiționale nr. 1/2012 și nr. 2/2017, încheiat între Municipiul Sighișoara și Blaga Florian, având ca obiect terenul arabil în suprafață de 78 mp., situat în sat Hetiur, limitrof proprietății de la numărul administrativ 345.

Art. 2. Prezenta hotărâre se va comunica domnului Blaga Florian - Zosim, cu domiciliul în sat Hetiur, nr. 159, în calitate de fiu al defunctului Blaga Florian, fostul chiriaș al terenului.

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică, Biroul Juridic și Serviciul Public Poliția Locală din cadrul Municipiului Sighişoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

        Buzogany Erzsebet         
                                             Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;
  2 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;
  1 ex. Biroul Juridic;

  1 ex. Serviciul Public Poliția Locală;
  1 ex. domnul Blaga Florian - Zosim.
14 ex.
B.A.  
